Document ID: 31992R3616

KOMISSION ASETUS (ETY) N:o 3616/92,
annettu 15 päivänä joulukuuta 1992,
lajikkeiden Mavra, Tsebelia, Forchheimer Havanna II c ja Geudertheimerin hybridit tupakkaa koskevista tuotantosuunnan muutostoimenpiteistä
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon raakatupakka-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 2075/92() ja erityisesti sen 14 artiklan,
ottaa huomioon yhteisessä maatalouspolitiikassa sovellettavista laskentayksiköstä ja muuntokursseista 11 päivänä kesäkuuta 1985 annetun neuvoston asetuksen (ETY) N:o 1676/85(), sellaisena kuin se on viimeksi muutettuna asetuksella (ETY) N:o 2205/90(), sekä erityisesti sen 5 artiklan 3 kohdan,
sekä katsoo, että
lajikkeita Mavra, Tsebelia, Forchheimer Havanna II c ja Geudertheimerin hybridit koskevan tuotantosuunnan muutosohjelman, joka tähtää siirtymiseen toisiin tupakkalajikkeisiin tai muiden maataloustuotteiden kuin tupakan viljelyyn, olisi mahdollistettava näiden tupakkalajikkeiden taattujen enimmäismäärien rajoissa tuotettujen määrien supistaminen vuoden 1993 sadosta lähtien vahvistettujen erityistakuukynnysten tasolle,
tuotantosuunnan muuttaminen toisiin tupakkalajikkeisiin siirtymällä voidaan toteuttaa käytettävissä olevien kiintiöiden rajoissa ja niitä määriä noudattaen, joista syntyneet kulut ovat yhtä suuret tuotantosuunnan muuttamisesta muun kuin tupakan viljelyyn syntyneet kulut,
tuotantosuunnan muutostoimenpiteestä etua saavien olisi luovuttava lopullisesti oikeudestaan tuottaa mitään näistä kyseisistä palkkiokelpoisista tupakkalajikkeista ja sitouduttava viljelemään toisia tupakkalajikkeita tai muita maataloustuotteita kuin tupakkaa; tällä tavoin vapautuneet kiintiöt jäisivät toisten tuottajien käytettäviksi jäsenvaltion erityistakuukynnystä vastaavan määrän rajoissa raakatupakka-alan kiintiöjärjestelmän vuosien 1993 ja 1994 sadoille soveltamista koskevista yksityiskohtaisista säännöistä raakatupakka-alan 1 päivänä joulukuuta 1992 annetun komission asetuksen (ETY) N:o 3477/92() säännösten mukaisesti,
tuki tuotantosuunnan muuttamiselle muuhun kuin tupakan viljelyyn siirtymällä olisi vahvistettava tasolle, jolle tuottaja saattaisi otaksua yltävänsä, jos hän jatkaisi kyseisen lajikkeen tuottamista, jotta hän näin saisi helpotusta tarvittavien investointien tekemiseen ja kyseisen maan asteittaiseen käyttöönottoon uudessa viljelyssä; tukea olisi supistettava niiden tuottajien osalta, jotka jatkavat sellaisen tupakan tuottamista, josta maksetaan yhteisön palkkiota,
jäsenvaltioiden olisi helpompi soveltaa laatua suosivaa politiikkaa, jos ne omasta aloitteestaan ottaisivat tuotantosuunnan muutosohjelmaan mukaan tuottajia, joiden viljelyalat sijaitsevat vanhalla tuotantoalueella, jota ei enää hyväksytä raakatupakka-alalle säädetyn palkkiojärjestelmän soveltamista koskevista yksityiskohtaisista säännöistä 1 päivänä joulukuuta 1992 annetussa komission asetuksen (ETY) N:o 3478/92() mukaisesti,
olisi määriteltävä määrät, joiden osalta tuotantosuunnan muuttaminen toisiin tupakkalajikkeisiin siirtymällä on mahdollista, ottaen huomioon toisaalta toisiin tupakkalajikkeisiin ja toisaalta muuhun kuin tupakan viljelyyn siirtymiseen tähtäävälle tuotantosuunnan muuttamiselle säädettyjen tukien välinen suhde; tarvittaessa olisi rohkaistava tupakka-alalta pois siirtymiseen tähtäävää tuotantosuunnan muuttamista,
tuen kansalliseksi valuutaksi muuntamiseen sovellettavan maatalouden muuntokurssin olisi oltava yhtenäinen kaikille edunsaajille ja se olisi vahvistettava markkinointikauden alkaessa sovellettavaa kurssia vastaavaksi, ja
tässä asetuksessa säädetyt toimenpiteet ovat tupakan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Asetuksen (ETY) N:o 2075/92 14 artiklassa säädetty tuotantosuunnan muutosohjelma koskee määrällisesti 11 500 tonnin Mavran ja Tsebelian tuotannon sekä 5 800 tonnin Forchheimer havanna II c:n ja Geudertheimerin hybridien tuotantosuunnan muuttamista siirtymällä muiden maataloustuotteiden kuin tupakan viljelyyn.
2 artikla
1. Tuotantosuunnan muutosohjelmaan voivat ottaa osaa tuottajat, jotka:
P ovat saaneet asetuksen (ETY) N:o 3477/92 säännösten mukaisesti vuoden 1993 sadolle voimassa olevan kiintiötodistuksen tai viljelytodistuksen, joka perustuu heidän vuosien 1989, 1990 ja 1991 jonkin 1 artiklassa tarkoitettua lajiketta koskevaan tuotantoonsa,
P luopuvat tulevaisuudessa koko kiintiö- tai viljelytodistuksessa tarkoitetun määrän tuottamisesta ja vastaavista oikeuksistaan,
P sitoutuvat viljelemään kyseisellä alueella muita maataloustuotteita tai toiseen lajikeryhmään kuuluvia tupakkalajikkeita.
2. Sitoumus tuottaa toisia tupakkalajikkeita voidaan allekirjoittaa ainoastaan siltä osin, kuin tuottajalle myönnetään kyseistä lajikeryhmää koskeva kiintiötodistus tai viljelytodistus.
3. Tuotantonsa muuttamiseen 1 kohdan mukaisesti sitoutuvien tuottajien vapauttamat tuotannon määrät jaetaan toisten tuottajien kesken asetuksen (ETY) N:o 3477/92 säännösten mukaisesti.
3 artikla
1. Muiden maataloustuotteiden kuin tupakan viljelyyn siirtymistä varten tuotantosuunnan muutosohjelmaan sitoutuva tuottaja saa kustakin vuosien 1993, 1994 ja 1995 sadosta tukea tuotantosuunnan muuttamiselle kaksi ecua kilogrammalta tupakkaa, jonka tuottamisesta hän on luopunut osana hänelle asetuksen (ETY) N:o 3477/92 säännösten mukaisesti annetun kiintiötodistuksen tai viljelytodistuksen käsittämää määrää.
2. Tuottajan sitoutuessa muuttamaan tuotantoaan toisten tupakkalajikkeiden viljelyyn siirtymällä tuki tuotantosuunnan muuttamiselle on 0,8 ecua kilogrammalta vuosien 1993, 1994 ja 1995 sadosta.
4 artikla
Jäsenvaltiot voivat ottaa muuhun kuin tupakan viljelyyn tähtäävään tuotantosuunnan muutosohjelmaan mukaan sellaisia 1 artiklassa tarkoitettujen lajikkeiden tuottajia, joiden viljelyalat sijaitsevat vanhalla tuotantoalueella, jonka jäsenvaltio on päättänyt jättää asetuksen (ETY) N:o 3478/92 1 artiklan mukaisesti hyväksymättä. Tässä tapauksessa tukea maksetaan sitä kiintiö- tai viljelytodistuksessa tarkoitettua määrää vastaavasti, jonka tuottaja olisi ollut oikeutettu tuottamaan, jollei hänen viljelyalaansa olisi jätetty kyseisen tuotantoalueen ulkopuolelle.
5 artikla
1. Niiden enimmäismäärien vahvistamiseksi, joita tuotantosuunnan muutosohjelma voi koskea, yksi kilogramma tupakkaa, jonka tuotannosta luovutaan muuhun kuin tupakan viljelyyn siirtymiseksi, vastaa 2,5 kilogrammaa tupakkaa, jonka tuotannosta luovutaan toisten tupakkalajikkeiden viljelyyn siirtymiseksi.
2. Jos tuotantosuunnan muutoshakemuksia tulee yli käytettävissä olevien määrien, jäsenvaltion on ensisijaisesti hyväksyttävä ne, jotka koskevat tuotannon muuttamista muuhun kuin tupakan viljelyyn siirtymällä. Kussakin tuottajaryhmässä jäsenvaltion on otettava erityisesti huomioon tarve rohkaista markkinoiden vaatimuksiin parhaiten mukautuvien tupakkalajikkeiden tuotantoa.
6 artikla
1. Tuki tuotantosuunnan muuttamiselle maksetaan viimeistään satovuoden syyskuun 30 päivänä.
2. Tuen kansalliseksi valuutaksi muuttamiseen sovellettava maatalouden muuntokurssi on se, joka on voimassa satovuoden elokuun 1 päivänä.
7 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 15 päivänä joulukuuta 1992.

Labels: 17
19
6